23.11.2022
DA
Den Europæiske Unions Tidende
L 303/13
(9)
I betragtning af vanskelighederne med yderligere at øge selektiviteten og den minimale mængde udsmid, som STECF har påpeget, bør undtagelsen derfor indrømmes indtil den 31. december 2023, hvilket også vil gøre det muligt for medlemsstaterne at fortsætte med de relevante undersøgelser, der i sidste ende fører til bedre viden om bestanden.
(10)
Ved artikel 13, stk.
1, litra a) i delegeret forordning (EU) 2020/2015 blev der indrømmet en de minimis-undtagelse for hvilling (Merlangius merlangus), op til højst 5 % af de samlede årlige fangster af denne art taget af fartøjer i ICESafsnit 7b-7k med bundtrawl og vod med en maskestørrelse på mindst 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), pelagisk trawl (OTM, PTM) og bomtrawl (BT2) med en maskestørrelse på 80-119 mm.
(11)
I den fælles henstilling blev der anmodet om en forlængelse af denne undtagelse indtil den 31. december 2023 med henblik på anvendelse i ICES-afsnit 7d og 7e.
(12)
STECF bemærkede, at det i mangel af fangstdata for alle de medlemsstater, der er involveret i fiskerflåden, ikke er muligt fuldt ud at vurdere virkningen af undtagelsen, men anerkender medlemsstaternes fortsatte bestræbelser i de nordvestlige farvande på at forbedre selektiviteten i de relevante fiskerier.
STECF gentager imidlertid, at reduktion af fiskeridødeligheden for hvilling i Det Keltiske Hav bør være en prioritet.
(13)
Af de grunde, som STECF har anført, og som Kommissionen er enig i, og navnlig på grund af det begrænsede geografiske anvendelsesområde (ICES-afsnit 7d og 7e) i den reviderede undtagelse, at den reviderede undtagelse i forhold til de seneste to år ikke omfatter de fiskeriområder (ICES-afsnit 7b, 7c og 7f-7k), hvor hvilling i Det Keltiske Hav fanges, og begrænser dem til områder, hvor der hovedsagelig fanges hvilling i Nordsøen, bør undtagelsen derfor indrømmes indtil den 31. december 2023.
For at sikre, at denne undtagelse overvåges nøje, anmodes medlemsstaterne desuden om at sikre nøje overvågning af undtagelsen og indsamle de relevante data om udsmid, som skal forelægges Kommissionen inden den 1. maj 2023.
(14)
Ved artikel 13, stk.
1, litra g) i delegeret forordning (EU) 2020/2015 blev der indrømmet en de minimis-undtagelse indtil 31. december 2022 for glashvarre (Lepidorhombus spp.) under den bevarelsesmæssige mindstereferencestørrelse op til 4 % af de samlede årlige fangster af disse arter for fartøjer, der anvender bomtrawl (TBB) med en maskestørrelse på 80-119 mm (BT2) i ICES-underområde 7 og med bundtrawl (OTT, OTB, TBS, TBN, TB, PTB, OT, PT, TX) på følgende betingelser: — i ICES-afsnit 7f, 7g, den del af 7h, der ligger nord for breddegrad 49°30′N, og den del af 7j, der ligger nord for breddegrad 49°30′N og øst for længdegrad 11°V, for TR2-fartøjer med fangster bestående af mere end 55 % hvilling eller 55 % havtaske, kulmule eller glashvarre tilsammen — i ICES-underområde 7, uden for ovennævnte område, for TR2-fartøjer.
(15)
I den fælles henstilling blev der anmodet om en forlængelse af denne undtagelse indtil den 31. december 2023.
(16)
STECF bemærkede, at virkningen af undtagelsen har været begrænset, og at den supplerende dokumentation, der er forelagt af medlemsstaterne med kyst til de nordvestlige farvande, viser den begrænsede mængde udsmid, som en del af de fiskerflåder, der er omfattet af denne undtagelse, har genereret.
(17)
Af de grunde, som STECF har anført, og som Kommissionen er enig i, bør undtagelsen derfor indrømmes indtil den 31. december 2023, hvilket også vil give tilstrækkelig tid til at indsamle supplerende oplysninger om fangster og udsmid pr. fiskerflåderedskabstype, der anvendes af denne fiskerflåde.
Medlemsstaterne anmodes om at forelægge disse supplerende oplysninger for STECF til vurdering senest den 1. maj 2023.
(18)
Ved artikel 13, stk.
1, litra h), i delegeret forordning (EU) 2020/2015 blev der indrømmet en de minimis-undtagelse indtil den 31. december 2022 for almindelig tunge (Solea solea), op til 3 % af de samlede årlige fangster af denne art taget af fartøjer i ICES-afsnit 7a med bomtrawl (BT2), der har en maskestørrelse på 80-119 mm og er udstyret med en selektionsanordning (flamsk panel).
(19)
I den fælles henstilling blev der anmodet om en forlængelse af denne undtagelse indtil den 31. december 2023.
(20)
STECF bemærkede, at den forbedring, der er opnået ved at indføre mere selektive redskaber, har medført et betydeligt fald i uønskede fangster af undermålsfisk og i mængden af udsmid, der i øjeblikket er minimal.